PREČIŠĆEN TEKST

Na osnovu člana 75 stav 2 Zakona o  planiranju prostora i izgradnji objekata ("Službeni list CG", broj 64/17), Ministarstvo održivog razvoja i turizma donijelo je

PRAVILNIK
O NAČINU IZRADE I SADRŽINI TEHNIČKE DOKUMENTACIJE ZA GRAĐENJE OBJEKTA
("Službeni list Crne Gore", br. 044/18 od 06.07.2018, 043/19 od 31.07.2019)
Predmet
Član 1
Ovim pravilnikom propisuje se način izrade i sadržina tehničke dokumentacije za građenje objekta.
Tehnička dokumentacija
Član 2
Tehnička dokumentacija, koja se izrađuje kao idejno rješenje, idejni projekat, glavni projekat i projekat izvedenog objekta, mora biti izrađena na način da su projektovana tehnička rješenja objekta u skladu sa:
-	Zakonom o planiranju prostora i izgradnji objekata (u daljem tekstu: Zakon);
-	posebnim propisima;
-	pravilima struke; i
-	urbanističko-tehničkim uslovima.
Idejno rješenje
Član 3
Idejno rješenje sadrži prikaz planirane koncepcije objekta, sa prikazom i navođenjem svih podataka neophodnih radi davanja saglasnosti državnog arhitekte za zgrade, trgove i ostale javne površine, odnosno radi sagledavanja resursnih i prostornih mogućnosti i ograničenja izgradnje objekata sa ciljem da se usvoji makrolokacija i prostorna dispozicija objekta, utvrde osnovne funkcionlne, tehnološke i tehničke karakteristike objekta, faznost građenja, odnos prema prostoru i životnoj sredini, odnosno definiše optimalni koridor za linijske objekte.
Idejni projekat
Član 4
Idejni projekat sadrži međusobno usklađene dijelove pojedinih projekata, kojima se, daju tehnička rješenja objekta, definiše objekat u prostoru, orjentaciono dokazuje ispunjenost osnovnih zahtjeva za objekat, kao i zahtjeva iz člana 2 ovog pravilnika.
Glavni projekat
Član 5
Glavni projekat sadrži međusobno usaglašene projekte neophodne za prijavu građenja i građenje objekta, kojima se definiše: položaj i kapacitet objekta; prostorno oblikovanje; izbor konstruktivnog sistema; dimenzionisanje konstruktivnih elemenata; izbor građevinskih materijala, instalacija i opreme; vrijednost građevinskih, zanatskih, instalaterskih i drugih radova; tehnička rješenja priključaka objekta na odgovarajuću saobraćajnu, instalacionu i drugu infrastrukturu; kao i druge proračune potrebne za prikaz svih detalja neophodnih za građenje objekta, uređenje slobodnih površina i uslove za održavanje objekta.
Za linijske infrastrukturne objekte, pored podataka iz stava 1 ovog člana, u glavnom projektu se definiše trasa objekta sa svim potrebnim elementima.
Projekat izvedenog objekta
Član 6
Projekat izvedenog objekta sadrži međusobno usaglašene projekte sa prikazom izmjena glavnog projekta u skladu sa Zakonom, a neophodnih za korišćenje i održavanje objekta.
Izrada tehničke dokumentacije
Član 7
Tehnička dokumentacija izrađuje se u elektronskoj formi i čini je skup fajlova, elektronski formatizovanih kao elektronski zapisi nazvani i povezani u skladu sa naslovom projekta, odnosno dijela projekta u foldere.
Tehnička dokumentacija izrađuje se na način da se onemogući promjena njenog sadržaja, u formatu kojim će se omogućiti komunikacija, autentifikacija i pregled elektronskog zapisa pomoću dostupnih pretraživača podataka odnosno alata za izradu teksta ili crteža.
Djelovi tehničke dokumentacije (arhitektonski, građevinski, elektrotehnički i mašinski projekat) čuvaju se odvojeno, kao posebni fajlovi u jednom folderu (pdf formatu), a opšta dokumentacija i projektni zadatak se čuvaju zasebno u posebnom folderu.
Opšta dokumentacija, projektni zadatak, dijelovi tehničke dokumentacije i ostali projekti, elaborati i podloge, sačuvani u posebnom folderu, čuvaju se u jednom folderu.
Izuzetno od stava 1 ovog člana jedan primjerak glavnog projekta izrađuje se u analognoj formi za potrebe građenja objekta, odnosno izvođenja pojedinih vrsta radova na objektu.
Tehnička dokumentacija, odnosno njeni djelovi, bez obzira na vrste radova odnosno namjenu objekta treba da budu kompletirani po sadržaju u skladu sa ovim pravilnikom.
Opštu dokumentaciju iz stava 4 ovog člana, čini:
1) opšti podaci o objektu: naziv objekta, namjena i lokacija objekta, naziv investitora, naziv privrednog društva, pravnog lica, odnosno preduzetnika, koji je izradio tehničku dokumentaciju (u daljem tekstu: projektant) i datum izrade, dati na obrascu 1;
2) sadržaj tehničke dokumentacije, odnosno spisak foldera ukoliko se tehnička dokumentacija sastoji iz više foldera;
3) sadržaj pojedinih dijelova tehničke dokumentacije, odnosno foldera koji čine tehničku dokumentaciju;
4) ugovor između investitora i projektanta;
5) podaci o projektantu (naziv, sjedište, adresa, matični i registarski broj, djelatnost);
6) licenca projektanta;
7) rješenje o imenovanju ovlašćenog inženjera koji rukovodi izradom tehničke dokumentacije u cjelini;
8) spisak odgovornih ovlašćenih inženjera za pojedine djelove tehničke dokumentacije datih na obrascu 2;
9) licenca ovlašćenog inženjera koji rukovodi izradom tehničke dokumentacije u cjelini (u daljem tekstu: glavni inženjer) i licence odgovornih ovlašćenih inženjera za pojedine djelove tehničke dokumentacije (u daljem tekstu: odgovorni inženjer);
10) dokaz o osiguranju od profesionalne odgovornosti projektanta;
11) urbanističko-tehnički uslovi;
12) izjava odgovornog inženjera datu na obrascu 3; i
13) izjava o međusobnoj usaglašenosti svih djelova tehničke dokumentacije, potpisanu od strane glavnog inženjera datu na obrascu 4;
14) tehnički opis za objekat;
15) uputstvo za upravljanje sa građevinskim otpadom, odnosno opasnim otpadom koji nastaje tokom građenja, korišćenja odnosno uklanjanja objekta, u skladu sa posebnim propisom;
16) zbirna rekapitulacija predmjera i predračuna radova; i
17) podaci potrebni za statistiku dati su na obrascu 5.
Izuzetno od stava 7 ovog člana, kada se radi idejno rješenje opštu dokumentaciju idejnog rješenja čini sadržaj iz stava 7 tač. 1, 2, 3, 4, 5, 6, 10, 11 i 14 ovog člana ovog člana.
Sadržaj tehničke dokumentacije
Član 8
Tehnička dokumentacija, koju zavisno od vrste i namjene objekta mogu da čine arhitektonski, građevinski, elektrotehnički i mašinski projekat, sadrži:
1) tekstualnu dokumentaciju;
2) numeričku dokumentaciju;
3) grafičku dokumentaciju; i
4) podloge za izradu tehničke dokumentacije.
Ako je za potrebe planirane izgradnje potrebno uklanjanje postojećeg objekta, tehnički opis sadrži i opis postojećeg stanja i odgovarajuće grafičke priloge.
Projektni zadatak
Član 9
Projektni zadatak naročito sadrži:
1) uvod;
2) cilj i svrhu izrade tehničke dokumentacije;
3) predmet tehničke dokumentacije (opšti podaci o objektu, lokacija, namjena, kapacitet, faznost gradnje, zahtijevani materijali i podatke o zahtijevanom nivou instalacija i opreme);
4) osnove za projektovanje sa podacima o zahtijevanim tehnološkim procesima;
5) specifične zahtjeve; i
6) potpis i ovjeru investitora.
Sastavni dio projektnog zadatka su i urbanističko-tehnički uslovi, podloge za izradu tehničke dokumentacije i rezultati prethodnih proučavanja, ako su ti rezultati urađeni.
Tekstualna dokumentacija
Član 10
Tekstualnu dokumentaciju čine:
1) tehnički opis objekta;
2) tehnički uslovi za izvođenje radova;
3) program kontrole i osiguranja kvaliteta sa uslovima za ispunjavanje osnovnih zahtjeva za objekat tokom građenja i održavanja objekta (procedure za obezbjeđenje kvaliteta, program ispitivanja); i
4) predmjer i predračun radova.
Tehnički opis za objekat sadrži:
1) opšte podatke o vrsti i namjeni objekta;
2) opis lokacije objekta sa navođenjem katastarskih parcela koje ulaze u sastav urbanističke parcele, odnosno trase planiranog objekta;
3) opis funkcionalnog rješenja;
4) tehničko-tehnološke karakteristike objekta;
5) opis svih građevinskih i građevinsko-zanatskih radova; i
6) spisak primjenjenih propisa, preporuka i važećih standarda prema kojima je objekat projektovan i prema kojima će se izvoditi radovi.
Tehnički opis za pojedine djelove tehničke dokumentacije sadrži:
1) osnovne podatke o objektu date na obrascu 1;
2) opis dijela tehničke dokumentacije sa opisom svih radova koji su predmet dijela tehničke dokumentacije;
3) opis ispunjenja uslova propisanih urbanističko-tehničkim uslovima i osnovnih zahtjeva za objekat;
4) tehničke uslove za izvođenje radova;
5) karakteristike i svojstva materijala, instalacija i opreme; i
6) spisak primjenjenih propisa, preporuka i važećih standarda prema kojima je objekat projektovan i prema kojima će se izvoditi radovi.
Tehnički opis iz stava 2 ovog člana, za građenje objekta u javnoj upotrebi, kao i za građenje stambenih i stambenoposlovnih objekata sa deset i više stanova, mora da sadrži i opis tehničkih rješenja koja su korišćena kako bi se ovi objekti izgradili u skladu sa propisom kojim se uređuju bliži uslovi i način prilagođavanja objekata za pristup i kretanje lica smanjene pokretljivosti i lica sa invaliditetom.
Tehnička dokumentacija iz stava 1 ovog člana za zgrade mora da sadrži rekapitulaciju građevinske bruto površine objekta (ukupno i po etažama), neto površine objekta (ukupno, po etažama i po posebnim djelovima objekta), bruto i neto površinu podzemnih etaža, bruto i neto površinu nadzemnih etaža, kao i zapreminu objekta, obračunatu u skladu sa propisom kojim se uređuje način obračuna površine i zapremine objekata.
Tehnički opis iz stava 2 ovog člana potpisuje glavni inženjer.
Tehnički opis iz stava 3 ovog člana potpisuje odgovorni inženjer.
Izuzetno od st. 1 do 7 ovog člana, kada se radi idejno rješenja tekstualna dokumentacija idejnog rješenja sadrži tehnički opis projektovanog objekta sa navođenjem potrbnih komunalnih kapacita, a za zgrade sa posebnim osvrtom na materijalizaciju i obradu površina elemenata omotača (fasada i krovova), elemenata okvira stolarije/bravarije i dodatnih fasadnih elemenata (balkonskih ograda, brisoleja i elemenata dekora), kao i materijalizaciju i obradu površina u okviru uređenja terena, potpisana od strane glavnog inženjera.
Program kontrole i osiguranja kvaliteta
Član 11
Sastavni dio tekstualne dokumentacije je i program kontrole i osiguranja kvaliteta koji sadrži pregled i specifikaciju svojstva svih građevinskih i drugih proizvoda kao i prefabrikovanih elemenata koji se ugrađuju u objekat, opis potrebnih ispitivanja i zahtijevanih rezultata kojima se dokazuje traženi kvalitet i ispunjavaju osnovni zahtjeva za objekat.
Program kontrole i osiguranja kvaliteta u odgovarajućim dijelovima tehničke dokumentacije sadrži:
1) svojstva bitnih karakteristika koje moraju imati građevnski i drugi proizvodi koji se ugrađuju u objekat;
2) potrebna ispitivanja i postupke dokazivanja uporabljivosti građevinskih i drugih proizvoda za one proizvode koji su proizvedeni na gradilištu za potrebe tog objekta u koji će biti ugrađeni;
3) potrebna ispitivanja i postupke dokazivanja tehničke i/ili funkcionalne ispravnosti dijela objekta;
4) zahtjeve koji moraju biti ispunjeni tokom izvođenja objekta, a koji mogu uticati na postizanje projektovanih tehničkih i/ili funkcionalnih svojstava tog dijela objekta, kao i na ispunjavanje osnovnih zahtjeva za objekat u cjelini;
5) postupke ispitivanja izvedenih dijelova objekta koji se sprovode prije i tokom upotrebe objekta;
6) detaljan opis probnog rada kojim se moraju prikazati potrebna ispitivanja ispunjavanja zahtjeva za objekat, predviđene rezultate ispitivanja i predviđeno vrijeme trajanja probnog rada, ako za taj objekat postoji potreba probnog rada;
7) zahtjeve učestalosti periodičnih pregleda tokom upotrebe, a u svrhu održavanja dijela objekta, pregled i opis potrebnih kontrolnih postupaka ispitivanja i zahtijevanih rezultata kojima će se dokazati usaglašenost sa projektom predviđenim svojstvima; i
8) popis propisa i standarda čiju primjenu program kontrole i osiguranja kvalitete određuje.
Numerička dokumentacija
Član 12
Numerička dokumentacija sadrži:
1) odgovarajuće proračune u zavisnosti od dijela tehničke dokumentacije;
2) specifikaciju materijala i opreme; i
3) predmjer i predračun radova.
Numerička dokumentacija, zavisno od vrste objekta, sadrži šemu opterećenja i analizu opterećenja.
Izuzetno od st. 1 i 2 ovog člana, kada se radi idejno rješenje numerička dokumentacija idejnog rješenja zgrade sadrži prikaz površina objekta sa namjenama i broj funkcionalnih jedinica.
Grafička dokumentacija
Član 13
Grafička dokumentacija sadrži:
1) geodetsku podlogu;
2) elaborat parcelacije po planskom dokumentu, ovjeren od strane organa uprave nadležnog za poslove katastra;
3) situacioni plan;
4) nivelacioni plan;
5) osnove objekta;
6) karakteristične presjeke ili podužne i poprečne profile;
7) šeme;
8) izglede objekta;
9) detalje za izvođenje objekta; i
10) druge priloge zavisno od vrste tehničke dokumentacije i objekta.
Izuzetno od stava 1 tačka 2 ovog člana, za objekte infrastrukture prilaže se grafički prikaz buduće trase objekta na ažurnim katastarskim podlogama.
Grafička dokumentacija, za pojedine objekte, sadrži radioničke crteže svih konstruktivnih elemenata, veza, montažnih i radioničkih nastavaka čeličnih konstrukcija; koordinate elementarnih (glavnih) tačaka i nadmorske visine (kote) objekta u državnom koordinatnom sistemu.
Grafička dokumentacija za građenje objekta pored priloga iz stava 1 ovog člana sadrži i zbirni prikaz (sinhron plan) tehničke infrastrukture.
Grafička dokumentacija za rekonstrukciju objekta pored priloga iz stava 1 ovog člana sadrži i priloge postojećeg stanja (situacioni plan, nivelacioni plan, osnove, karakteristične presjeke ili podužne i poprečne profile i izglede).
Sadržaj i broj grafičkih priloga mora da obezbijedi da nijedan dio tehničkog rješenja za koji je potrebno grafičko prikazivanje ne ostane neprikazan.
U svim grafičkim prilozima u kojima se upisuju relativne kote objekta, obavezno se upisuje i podatak koja apsolutna visinska kota odgovara relativnoj nultoj koti objekta.
Svi grafički prilozi treba da budu potpisani od strane vodećeg i odgovornog projektanta na obrascu 6.
Izuzetno od stava 1 ovog člana, grafička dokumentacija idejnog rješenja za zgrade sadrži grafičke priloge u odgovarajućoj razmjeri i to:
1) situacioni plan sa položajem objekta na lokaciji, prikazanim gabaritima, dimenzijama, karakterističnim visinskim kotama, udaljenosti od susjednih parcela i objekata, kao i prikazom postojećih objekata;
2) situaciju sa idejnim rješenjem uređenja terena;
3) izgled objekta sa izgledom krova;
4) osnove, karakteristične presjeke; i
5) 3D vizuelizaciju sa prikazom postojećeg okruženja.
Izuzetno od stava 1 ovog člana, grafička dokumentacija idejnog rješenja za linijske infrastrukturne objekte sadrži grafičke priloge u odgovarajućoj razmjeri:
1) situacioni plan i podužni profil trase, sa prikazom prelomnih tačaka trase;
2) generalne dispozicije većih objekata;
3) karaktristične poprečne profile.
Ovjera tehničke dokumentacije
Član 14
Tehnička dokumentacija urađena u elektronskoj formi mora biti potpisana kvalifikovanim certifikatom za kvalifikovani elektronski potpis.
Glavni projekat iz člana 7 stav 5 ovog zakona, izrađen u analognoj formi, uvezuje se u jednu ili više numerisanih knjiga, numerisanih stranica, složenih u format A4 (21x29,7 cm), a knjige moraju biti povezane jemstvenikom koji se pečatira, kako bi zamjena sastavnih djelova knjiga bila onemogućena.
Tehnička dokumentacija izrađena u analognoj formi mora biti identična tehničkoj dokumentaciji u elektronskoj formi na osnovu koje je izvršena prijava građenja objekta.
Ovjera dokumentacije iz stava 2 ovog člana, vrši se na sljedeći način: svaki dio tehničke dokumentacije ovjerava se štambiljem na kojem je upisan broj, datum i potpis odgovornog lica projektanta i revidenta, dok se grafički prilozi tehničke dokumentacije ovjeravaju pečatom projektanta i revidenta.
Razmjera tehničke dokumentacije
Član 15
Grafička dokumentacija iz člana 13 ovog pravilnika mora biti izrađena u primjerenoj razmjeri koja obezbjeđuje preglednost i detaljnost podataka datih grafičkim prilogom ili drugim grafičkim prikazom primjereno nivou razrade projekta.
Razmjera koja se bira za izradu grafičke dokumentacije zavisi od kompleksnosti i veličine objekta i svrhe za koju se ta dokumentacija izrađuje.
Primjerena razmjera iz stava 1 ovog člana mora biti u skladu sa standardom MEST EN ISO 5455.
Obrasci
Član 16
Obrasci 1 do 6 čine sastavni dio ovog pravilnika.
Prestanak važenja
Član 17
Danom stupanja na snagu ovog pravilnika prestaje da važi Pravilnik o načinu izrade, razmjeri i bližoj sadržini tehničke dokumentacije ("Službeni list CG", broj 23/14, 32//15 i 75/15).
Stupanje na snagu
Član 18
Ovaj pravilnik stupa na snagu osmog dana od dana objavljivanja u "Službenom listu Crne Gore".

Broj: 101-1921/3 
Podgorica, 25. juna 2018. godine 

	Ministar,
	Pavle Radulović, s.r.

OBRAZAC 1

elektronski potpis projektanta

	elektronski potpis revidenta

INVESTITOR	_____________________________________________________	
OBJEKAT	_____________________________________________________	
LOKACIJA	_____________________________________________________	
VRSTA TEHNIČKE DOKUMENTACIJE	_____________________________________________________	
PROJEKTANT	_____________________________________________________	
ODGOVORNO LICE	_____________________________________________________	
GLAVNI INŽENJER	_____________________________________________________	

 

elektronski potpis projektanta

	elektronski potpis revidenta

INVESTITOR	_____________________________________________________	
OBJEKAT	_____________________________________________________	
LOKACIJA	_____________________________________________________	
DIO TEHNIČKE DOKUMENTACIJE	_____________________________________________________	
PROJEKTANT	_____________________________________________________	
ODGOVORNO LICE	_____________________________________________________	
GLAVNI  INŽENJER	_____________________________________________________	
SARADNICI NA PROJEKTU	_____________________________________________________	

 
OBRAZAC 2

	PODACI O OVLAŠĆENIM INŽENJERIMA		
NAZIV OBJEKTA	PROJEKTANT	GLAVNI INŽENJER	

	
	
	DJELOVI TEHNIČKE DOKUMENTACIJE		

	
	
PROJEKAT	PROJEKTANT	ODGOVORNI INŽENJER	

	
PROJEKAT3	PROJEKTANT4	ODGOVORNI INŽENJER5	

	
	
PROJEKAT3	PROJEKTANT4	ODGOVORNI INŽENJER5	

	
	
PROJEKAT3	PROJEKTANT4	ODGOVORNI INŽENJER5	

	

OBRAZAC 3 

IZJAVA GLAVNOG INŽENJERA DA JE TEHNIČKA DOKUMENTACIJA
IZRAĐENA U SKLADU SA VAŽEĆIM PROPISIMA

OBJEKAT	_____________________________________________________	
LOKACIJA	_____________________________________________________	
VRSTA I DIO
TEHNIČKE DOKUMENTACIJE	_____________________________________________________	
ODGOVORNI
INŽENJER	_____________________________________________________	

I Z J A V LJ U J E M

da je ovaj projekat urađen u skladu sa:
-	Zakonom o planiranju prostora i izgradnji objekata i podzakonskim aktima donešenim na osnovu navedenog zakona;
-	posebnim propisima koji direktno ili na drugi način utiču na osnovne zahtjeve za objekte; 
-	pravilima struke i
-	urbanističko-tehničkim uslovima.

_____________________________
(potpis glavnog inženjera)

	_____________________________ 	_____________________________
           (mjesto i datum)                                           (potpis odgovornog lica)

OBRAZAC 4 

IZJAVA O MEĐUSOBNOJ USAGLAŠENOSTI SVIH DIJELOVA TEHNIČKE  DOKUMENTACIJE

 
OBJEKAT	_____________________________________________________	
LOKACIJA	_____________________________________________________	
VRSTA TEHNIČKE DOKUMENTACIJE	_____________________________________________________	
GLAVNI INŽENJER	_____________________________________________________	

I Z J A V LJ U J E M

da su svi dijelovi tehničke dokumentacije, koji čine tehničku dokumentaciju za građenje objekta 

_______________________________________________________________________________

međusobno usklađeni i prikazuju objekat kao tehničko-tehnološku i funkcionalnu cjelinu. 

Izjava služi radi prijave građenja i građenja objekta, te se u druge svrhe ne može upotrijebiti. 

_____________________________
(potpis glavnog inženjera)

	_____________________________ 	_____________________________ 
         (mjesto i datum)                                          (potpis odgovornog lica)

OBRAZAC 5

1.	Investitor radova		2. 	Lokacija objekta	
	Fizičko lice _________________________
___________________________________
(upisati ime i prezime)			Opština _______________________________
Adresa: _______________________________
______________________________________
	
	Privredno društvo 
Naziv______________________________
___________________________________
Sjedište ____________________________
		3. 	Naziv objekta
______________________________________
______________________________________	
	Pravno lice
Naziv______________________________
___________________________________
Sjedište ____________________________
		4. 	Vrsta radova

Novogradnja________________________1
Rekonstrukcija –   dogradnja/nadogradnja________________2	
	Preduzetnik
Naziv______________________________
___________________________________
Sjedište ____________________________
			Rekonstrukcija u postojećim 
gabaritima _________________________3
(zaokružiti odgovarajući broj)	
	Oblik svojine:
Privatno __________________________1
Javno   ___________________________2
(zaokružiti odgovarajući broj)
		5. 	Vrijednost radova u hiljadama eura
|_____________________________________|	
	Porijeklo kapitala:
Domaći __________________________1
Strani ____________________________2
(zaokružiti odgovarajući broj)
		6. 	Površina i zapremina objekta
Bruto površina objekta
|_____________________________________|
Bruto zapremina objekta
|_____________________________________|	
7.	Sistem građenja objekta		10. 	Da li ima stanova u objektu	
	Tradicionalni  ______________________1
Polumontažni ______________________2
Montažni  _________________________3
(zaokružiti odgovarajući broj)			Da  ______________________________1
Ne  ______________________________2
(zaokružiti odgovarajući broj)	
8.	Veličina objekta, prema broju spratova 
Ispod zemlje     |____________________|
Iznad zemlje     |____________________|
(upisati broj spratova i najnižu / najvišu kotu)
		12. 	Stanovi broj korisna površina u m2
Ukupno     |__|__|__|     |__|__|__|__|__|__|
Od toga:
garsonjere i jednosobni 
             |__|__|__|     |__|__|__|__|__|__|	
9.	Instalacije u objektu
Vodovod
Ima  _____________________________1
Nema  ___________________________2
(zaokružiti odgovarajući broj)			2 – sobni    |__|__|__|     |__|__|__|__|__|__|
3 – sobni  |  __|__|__|     |__|__|__|__|__|__|
4 – sobni    |__|__|__|     |__|__|__|__|__|__|
5 – sobni    |__|__|__|     |__|__|__|__|__|__|
6 – sobni    |__|__|__|     |__|__|__|__|__|__|	
	Kanalizacija
Ima  _____________________________1
Nema  ___________________________2
(zaokružiti odgovarajući broj)			7 – sobni    |__|__|__|     |__|__|__|__|__|__|
2 – sobni    |__|__|__|     |__|__|__|__|__|__|
8 i višesobni |__|__|__|     |__|__|__|__|__|__|	
	Centralno grijanje
Ima  _____________________________1
Nema  ___________________________2
(zaokružiti odgovarajući broj)
Lift		
13. 	
Kuhinja broj
Kuhinja površine 4m2 i više        |__|__|__|
Kuhinja površine manje od 4m2    |__|__|__|
	
	Ima  _____________________________1
Nema  ___________________________2
(zaokružiti odgovarajući broj)		
14.	
Korisna površina poslovnog prostora
|___________________________________|	

OBRAZAC 6

PROJEKTANT: 	INVESTITOR: 
 	
Objekat:
 	Lokacija: 	
Glavni inženjer:
 	Vrsta tehničke dokumentacije: 	
Odgovorni inženjer:
 	Dio tehničke dokumentacije: 	RAZMEJRA: 	
Saradnik/ci: 
 	Prilog:
 	Br.priloga 	Br.strane 	
Datum izrade i M.P 	Datum revizije i M.P